डिजिटल डेस्क, इंदौर। इंडिया और श्रीलंका के बीच टी-20 सीरीज का दूसरा मैच शुक्रवार को इंदौर में खेला गया। इस मैच में टीम इंडिया ने टॉस हारकर पहले बैटिंग करते हुए 261 रनों का टारगेट रखा। जवाब में उतरी श्रीलंका टीम पूरे 20 ओवर भी नहीं टिक सकी और 17.2 ओवरों में 172 रन बनाकर ऑलआउट हो गई। इसी के साथ टीम इंडिया ने दूसरा टी-20 88 रनों से जीतकर सीरीज पर 2-0 से कब्जा कर लिया। इस मैच में टीम इंडिया की तरफ से कैप्टन रोहित शर्मा ने 118 रनों की इनिंग खेली। उनके अलावा केएल राहुल ने भी 89 रन बनाए। इन दोनों की बदौलत टीम इंडिया टी-20 में अपना सबसे बड़ा स्कोर खड़ा करने में कामयाब हो सकी। इस मैच में टीम इंडिया ने इतने रिकॉर्ड अपने नाम किए, कि पढ़़ते-पढ़ते आप खुद ही थक जाएंगे।